मां के बिग बॉस जीतने पर आ गए थे आंसू, सलमान ने पलक को गले लगाया
Salman Khan Bigg Boss Season 4 Video - सोशल मीडिया पर सलमान खान और पलक तिवारी का एक 11 साल पुराना वीडियो सामने आया है। इस वीडियो में सलमान 11 साल की पलक को गले लगाते हुए दिख रहे हैं
हाल ही में सोशल मीडिया पर सलमान खान और पलक तिवारी का एक 11 साल पुराना वीडियो सामने आया है। इस वीडियो में सलमान 11 साल की पलक को गले लगाते हुए दिख रहे हैं। ये वीडियो 2011 का है जब पलक की मां श्वेता तिवारी ने बिग बॉस 4 जीता था।
सलमान ने पोंछे 11 साल की पलक के आंसू 
शो का फाइनल एपिसोड देखने के लिए पलक भी आई हुईं थीं। मां को बिग बॉस विनर बनते देख पलक की आंखों में आंसू आ गए और वो रोने लगीं। उन्होंने अपनी मां को गले लगाया।
इतने में सलमान रोती हुई पलक को चुप कराने आए और उन्हें गले लगाकर आंसू पोंछे। बैकग्राउंड में खली भी दिखाई दे रहे हैं। बिग बॉस 4 में खली भी फाइनलिस्ट थे।
फैंस ने कहा- बेस्ट डैड सलमान 
इस वीडियो पर फैंस लगातार कमेंट कर रहे हैं। एक यूजर ने लिखा- ये बिग बॉस का मेरा फेवरेट सीजन था। वहीं एक यूजर ने कहा- जैसा कि सलमान ने कहा था वो बहुत अच्छे पिता होते। यहां दूर-दूर तक कोई कॉम्पिटिशन नहीं है।
सलमान भाई बेस्ट डैड हैं। वहीं कुछ लोगों ने बैकग्राउंड में दिख रहे खली के एक्सप्रेशन पर लिखा- खली को कोई पूछ नहीं रहा।
पलक तिवारी ने किसी का भाई किसी की जान में सलमान खान के साथ अपना बॉलीवुड डेब्यू किया। इस फिल्म में राघव जुयाल, वेंकटेश दग्गुबाती, जगपति बाबु और शहनाज गिल भी थे।